પ્રાપ્ત વિગત મુજબ ખાંભા નજીક આવેલ મિતિયાળા અભ્યારણ અને રેવન્યુ વિસ્તારમાં દવ લાગવાનો સીલસીલો આ વર્ષ યથાવત રહ્યો હોય તેમ છેલ્લા બે મહિનામાં મિતિયાળા અભ્યારણમાં દવ લાગવાની ઘટના ચોથી ઘટના બની છે. ગુરૂવારે રાત્રીના અભ્યારણના જંગલના એક પડાળીયા વિસ્તારમાં રાત્રીના 3 વાગે આગ પ્રસરતી હોવાની વન વિભાગને જાણ થતાં વન વિભાગનો ડીસીએફ સહિત ગીર પૂર્વ વન વિભાગનો તમામ સ્ટાફ ઘટના સ્થળ પર બોલાવી લેવામાં આવ્યો હતો. આગને કાબુમાં લેવા પ્રયાસો કર્યા હતા. જ્યારે સિંહ સહિત દીપડા, નીલગાય, ચિંકારા, હરણ, સસલા જેવા અબોલ વન્યપ્રાણીઓ આકરા તાપ અને અગ્નિથી પોતાનો જીવ બચાવવા ભાગવા લાગ્યા હતા અને હજારો નાના-મોટા વન્ય પ્રાણીઓના આ આગમાં મોત પામ્યા હોવાનું જાણવા મળેલ હતું.